પીરિયડના દિવસોમાં પાર્ટનરનું આવી રીતે રાખો ધ્યાન, સંબંધો બનશે મજબૂત | Take Care Of Your Female Partner This Way During Periods To Strengthen Bond - Josh E Jawani | I Am Gujarat
Gujarati News Josh E Jawani પીરિયડના દિવસોમાં પાર્ટનરનું આવી રીતે રાખો ધ્યાન, સંબંધો બનશે મજબૂત
Published: May 30, 2019 16:40 pm IST
1/7પીરિયડ્સનો સમય ખૂબ જ પીડાદાયક
પીરિયડસનો સમય મહિલાઓ અને યુવતિઓ માટે ખૂબ જ પીડાદાયક હોય છે. આ દરમિયાન માત્ર શારીરિક જ નહીં પરંતુ માનસિક રીતે પણ તણાવ આવે છે અને સ્વભાવ ચીડચીડીયો થઈ જાય છે. જેના કારણે ઘણી વખત પાર્ટનર વચ્ચે માથાકૂટ થઈ શકે છે. અહીં પુરુષો માટે કેટલીક ટિપ્સ જણાવવામાં આવી છે જેની મદદથી તેઓ ફીમેલ પાર્ટનરનું ધ્યાન રાખી શકે છે.
2/7પાર્ટનરને હોટ વોટરબેગ આપો
પીરિયડ્સના દિવસોમાં હોટ વોટરબેગની મદદથી પાર્ટનરના પેટ પર શેક કરો. પીરિયડ્સના દિવસોમાં મહિલાઓને પેટમાં અસહ્ય દુખાવો થાય છે. શેક કરવાથી તેમને દુખાવામાં રાહત મળશે અને પાર્ટનર વચ્ચેનો બોન્ડ પણ મજબૂત થશે.
3/7જ્યૂસ અને પ્રવાહી પિવડાવો
સતત બ્લીડિંગને કારણે શરીરમાં લોહીની સાથે સાથે પાણીની ઉણપ થઈ જાય છે. આવી સ્થિતિમાં પાર્ટનરને ખૂબ વધારે પાણી, જ્યૂસ અને અન્ય પ્રવાહી પદાર્થ પીવડાવો. બોડી જેટલી વધારે હાઈડ્રેટેડ રહેશે દુખાવો તેટલો ઓછો થશે.
4/7પાર્ટનરને મસાજ કરો
પીરિયડ્સના દિવસોમાં પાર્ટનરને મસાજ કરવાથી ફાયદો થશે. સંપૂર્ણ બોડીને હળવા હાથે મસાજ કરો. એટલું ખાસ ધ્યાન રાખવું જે ભાગમાં દુખાવો થયો હોય ત્યાં મસાજ નહીં પરંતુ ગરમ પાણીનો શેક કરો.
5/7પાર્ટનરને ખૂબ પ્રેમ આપો
પાર્ટનરના મૂડને સરખો કરવા માટે લાઈટ મ્યૂઝિક પ્લે કરો. પાર્ટનરને ખૂબ પ્રેમ આપો. તેમને અનુભવ કરાવો કે તમને પણ તેની ચિંતા છે.
6/7દરેક વાત સાંભળવા તૈયાર રહો
પીરિયડ્સ દરમિયાન કેવું ફીલ થાય છે,તે ફીમેલ પાર્ટનર સિવાય કોઈ સમજી શકતું નથી. એટલા માટે તેને ખુશ રાખો અને તેની દરેક વાત સાંભળવા તૈયારી રાખો.
7/7લડાઈ નહીં પરંતુ તાકત બનો
પીરિયડ્સમાં શરીરમાં અનેક પ્રકારના ફેરફાર થાય છે. હોર્મોનમાં ચેન્જ આવવાથી મહિલા પાર્ટનરનો મૂડ સ્વિંગ થયા કરે છે. આ સ્થિતિને સમજો અને તેના પર ગુસ્સે થવું નહીં. આ સમયે તેની સાથે લડાઈ-ઝઘડો ન કરવો અને તેની તાકાત બનવું. તેને પૂરો આરામ આપો.